CELEX: 32018D1307
Language: sl
Date: 2018-09-27 00:00:00
Title: Izvedbeni sklep Komisije (EU) 2018/1307 z dne 27. septembra 2018 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (notificirano pod dokumentarno številko C(2018) 6382) (Besedilo velja za EGP.)

28.9.2018   
               
               
                  SL
               
               
                  Uradni list Evropske unije
               
               
                  L 244/117
               
            
         IZVEDBENI SKLEP KOMISIJE (EU) 2018/1307
         z dne 27. septembra 2018
         o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah
         
            
               (notificirano pod dokumentarno številko C(2018) 6382)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2017/247 (3) je bil sprejet po izbruhih visokopatogene aviarne influence podtipa H5 v številnih državah članicah (v nadaljnjem besedilu: zadevne države članice) ter po tem, ko so pristojni organi zadevnih držav članic v skladu s členom 16(1) Direktive Sveta 2005/94/ES (4) določili okužena in ogrožena območja.
                  
               
                     (2)
                  
                  
                     Izvedbeni sklep (EU) 2017/247 določa, da morajo okužena in ogrožena območja, ki jih pristojni organi zadevnih držav članic vzpostavijo v skladu z Direktivo 2005/94/ES, obsegati vsaj območja, navedena kot okužena in ogrožena območja v Prilogi k navedenemu izvedbenemu sklepu. Izvedbeni sklep (EU) 2017/247 prav tako določa, da je treba ukrepe, ki se morajo izvajati na okuženih in ogroženih območjih v skladu s členom 29(1) in členom 31 Direktive 2005/94/ES, ohraniti vsaj do datumov, ki so za navedena območja določeni v Prilogi k navedenemu izvedbenemu sklepu.
                  
               
                     (3)
                  
                  
                     Izvedbeni sklep (EU) 2017/247 je bil od datuma sprejetja večkrat spremenjen, da bi se upošteval razvoj epidemioloških razmer glede aviarne influence v Uniji. Zlasti je bil Izvedbeni sklep (EU) 2017/247 spremenjen z Izvedbenim sklepom Komisije (EU) 2017/696 (5), da bi se določila pravila glede odpreme pošiljk enodnevnih piščancev z območij iz Priloge k Izvedbenemu sklepu (EU) 2017/247. Pri navedeni spremembi se je upoštevalo dejstvo, da enodnevni piščanci pomenijo zelo majhno tveganje širjenja visokopatogene aviarne influence v primerjavi z drugim perutninskim blagom.
                  
               
                     (4)
                  
                  
                     Izvedbeni sklep (EU) 2017/247 je bil naknadno spremenjen tudi z Izvedbenim sklepom Komisije (EU) 2017/1841 (6) za učinkovitejše ukrepe za obvladovanje bolezni, ki se izvajajo, kjer obstaja povečano tveganje za širjenje visokopatogene aviarne influence. Zato Izvedbeni sklep (EU) 2017/247 zdaj določa na ravni Unije, da se po izbruhu ali izbruhih visokopatogene aviarne influence vzpostavijo druga območja z omejitvami v zadevnih državah članicah, kot je navedeno v členu 16(4) Direktive 2005/94/ES, in določi trajanje ukrepov, ki se izvajajo na njih. Izvedbeni sklep (EU) 2017/247 zdaj določa tudi pravila za odpremo žive perutnine, enodnevnih piščancev in valilnih jajc z drugih območij z omejitvami v druge države članice pod določenimi pogoji.
                  
               
                     (5)
                  
                  
                     Poleg tega je bila Priloga k Izvedbenemu sklepu (EU) 2017/247 večkrat spremenjena, da bi se zlasti upoštevale spremembe mej okuženih in ogroženih območij, ki so jih zadevne države članice določile v skladu z Direktivo 2005/94/ES.
                  
               
                     (6)
                  
                  
                     Priloga k Izvedbenemu sklepu (EU) 2017/247 je bila nazadnje spremenjena z Izvedbenim sklepom Komisije (EU) 2018/1044 (7) po uradnem obvestilu Bolgarije o nadaljnjem izbruhu visokopatogene aviarne influence na gospodarstvu s perutnino v okrožju Dobrič v navedeni državi članici. Bolgarija je prav tako obvestila Komisijo, da je po tem izbruhu sprejela potrebne ukrepe v skladu z Direktivo 2005/94/ES, vključno z določitvijo okuženih in ogroženih območij okoli okuženega gospodarstva s perutnino.
                  
               
                     (7)
                  
                  
                     Od datuma zadnje spremembe Izvedbenega sklepa (EU) 2017/247 z Izvedbenim sklepom (EU) 2018/1044 je Bolgarija obvestila Komisijo o novem izbruhu visokopatogene aviarne influence podtipa H5 na gospodarstvu s perutnino v okrožju Plovdiv v navedeni državi članici.
                  
               
                     (8)
                  
                  
                     Bolgarija je prav tako obvestila Komisijo, da je po navedenem novem izbruhu sprejela potrebne ukrepe v skladu z Direktivo 2005/94/ES, vključno z določitvijo okuženih in ogroženih območij okoli okuženega gospodarstva s perutnino v navedeni državi članici.
                  
               
                     (9)
                  
                  
                     Komisija je v sodelovanju z Bolgarijo proučila navedene ukrepe in presodila, da so meje okuženih in ogroženih območij, ki jih je določil pristojni organ v navedeni državi članici, dovolj oddaljene od gospodarstva s perutnino, na katerem je bil potrjen novi izbruh.
                  
               
                     (10)
                  
                  
                     Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba po novem izbruhu visokopatogene aviarne influence v Bolgariji na ravni Unije v sodelovanju z navedeno državo članico takoj opredeliti okužena in ogrožena območja, določena v navedeni državi članici v skladu z Direktivo 2005/94/ES.
                  
               
                     (11)
                  
                  
                     Izvedbeni sklep (EU) 2017/247 bi bilo zato treba posodobiti, da bi se upoštevale najnovejše epidemiološke razmere glede visokopatogene aviarne influence v Bolgariji. Zlasti bi bilo treba na seznam iz Priloge k Izvedbenemu sklepu (EU) 2017/247 dodati na novo vzpostavljena okužena in ogrožena območja v Bolgariji, za katera zdaj veljajo omejitve v skladu z Direktivo 2005/94/ES.
                  
               
                     (12)
                  
                  
                     Izvedbeni sklep (EU) 2017/247 se uporablja do 31. decembra 2018. Zaradi trenutnih ugotovitev primerov virusa visokopatogene aviarne influence pri prostoživečih pticah in zlasti trenutnega izbruha, potrjenega na gospodarstvu s perutnino v okrožju Plovdiv v Bolgariji, je tveganje nadaljnjih izbruhov pri perutnini in pticah v ujetništvu vse večje. Zato je primerno podaljšati obdobje uporabe Izvedbenega sklepa (EU) 2017/247 do 31. decembra 2019. To podaljšanje upošteva trenutni razvoj epidemioloških razmer v Uniji v zvezi z visokopatogeno aviarno influenco in ustrezna tveganja za zdravje živali zaradi morebitnih nadaljnjih izbruhov navedene bolezni, pa tudi izkušnje, pridobljene pri uporabi zaščitnih ukrepov med nedavnimi epidemijami, ki so se izkazali za uspešne pri omejevanju stranskega širjenja med perutninskimi kmetijami na najmanjšo možno raven, z izjemo določene širitve v nekaj državah članicah z nekaterimi sistemi gojenja domačih vodnih ptic.
                  
               
                     (13)
                  
                  
                     Prilogo k Izvedbenemu sklepu (EU) 2017/247 bi bilo treba spremeniti, da se bosta po novem izbruhu visokopatogene aviarne influence v Bolgariji posodobila regionalizacija na ravni Unije z vključitvijo okuženih in ogroženih območij, določenih v navedeni državi članici v skladu z Direktivo 2005/94/ES, ter trajanje omejitev, ki se na njih izvajajo.
                  
               
                     (14)
                  
                  
                     Izvedbeni sklep (EU) 2017/247 bi bilo zato treba ustrezno spremeniti.
                  
               
                     (15)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2017/247 se spremeni:
            
                        (1)
                     
                     
                        v členu 5 se datum „31. decembra 2018“ nadomesti z datumom „31. decembra 2019“;
                     
                  
                        (2)
                     
                     
                        Priloga k Izvedbenemu sklepu (EU) 2017/247 se spremeni v skladu s Prilogo k temu sklepu.
                     
                  
         
            Člen 2
            Ta sklep je naslovljen na države članice.
         
         
            V Bruslju, 27. septembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Izvedbeni sklep Komisije (EU) 2017/247 z dne 9. februarja 2017 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 36, 11.2.2017, str. 62).
         
            (4)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
         
            (5)  Izvedbeni sklep Komisije (EU) 2017/696 z dne 11. aprila 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 101, 13.4.2017, str. 80).
         
            (6)  Izvedbeni sklep Komisije (EU) 2017/1841 z dne 10. oktobra 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 261, 11.10.2017, str. 26).
         
            (7)  Izvedbeni sklep Komisije (EU) 2018/1044 z dne 23. julija 2018 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 188, 25.7.2018, str. 12).
      
      
         
            PRILOGA
            Priloga k Izvedbenemu sklepu (EU) 2017/247 se spremeni:
            
                        (1)
                     
                     
                        v delu A se vnos za Bolgarijo nadomesti z naslednjim:
                        „Država članica: Bolgarija
                        
                        
                                    Območje zajema:
                                 
                                 
                                    Datum konca izvajanja v skladu s členom 29(1) Direktive 2005/94/ES
                                 
                              
                                    okrožje Plovdiv:
                                 
                              
                                    občina Marica
                                    
                                                —
                                             
                                             
                                                Trilistnik
                                             
                                          
                                 
                                    12.10.2018“
                                 
                              
                                    občina Rakovski
                                    
                                                —
                                             
                                             
                                                območje Strijama – državna lovska kmetija ‚Čekerica‘
                                             
                                          
                              
                  
                        (2)
                     
                     
                        v delu B se vnos za Bolgarijo nadomesti z naslednjim:
                        „Država članica: Bolgarija
                        
                        
                                    Območje zajema:
                                 
                                 
                                    Datum konca izvajanja v skladu s členom 31 Direktive 2005/94/ES
                                 
                              
                                    okrožje Plovdiv:
                                 
                              
                                    občina Marica
                                    
                                                —
                                             
                                             
                                                Trilistnik
                                             
                                          
                                                —
                                             
                                             
                                                območje Strijama – državna lovska kmetija ‚Čekerica‘
                                             
                                          
                                 
                                    od 12.10.2018 do 21.10.2018
                                 
                              
                                    občina Marica:
                                    
                                                —
                                             
                                             
                                                Rogoš
                                             
                                          
                                                —
                                             
                                             
                                                Skutare
                                             
                                          
                                                —
                                             
                                             
                                                Manole
                                             
                                          
                                                —
                                             
                                             
                                                Manolsko Konare
                                             
                                          
                                                —
                                             
                                             
                                                Jasno polje
                                             
                                          
                                                —
                                             
                                             
                                                Dink
                                             
                                          
                                                —
                                             
                                             
                                                Krislovo
                                             
                                          
                                                —
                                             
                                             
                                                Kalekovec
                                             
                                          
                                                —
                                             
                                             
                                                Želijazno
                                             
                                          
                                                —
                                             
                                             
                                                Vojvodino
                                             
                                          
                                                —
                                             
                                             
                                                Sadovo
                                             
                                          
                                 
                                    21.10.2018“
                                 
                              
                                    občina Rakovski
                                    
                                                —
                                             
                                             
                                                Rakovski
                                             
                                          
                                                —
                                             
                                             
                                                Šišmaci
                                             
                                          
                                                —
                                             
                                             
                                                Strijama